Urba arkivo de Kolonjo

eta|dekstra|Fotita post la kolapso, 2009

La historia arkivo de la urbo Kolonjo (germane: Historisches Archiv der Stadt Köln) estis la arkivo de Kolonjo. Oni taksis ĝin la plej grava arkivo en Germanio kaj la plej granda urba arkivo norde de la Alpoj <small>Verlorene Schätze im Stadtarchiv Köln , Kölner Stadt-Anzeiger, 3. März 2009 - Perditaj trezoroj en la urba arkivo de Kolonjo (germane).

La sesetaĝa konstruaĵo estis konstruita de arkitekto Fritz Haferkamp en urbocentra Severin-strato. Ĝi estis la unua arkivo en Germanio kun "natura klimatizado" (uzado de dikaj brikomuroj, kiuj niveligas ŝanĝojn en temperaturo kaj aerhumideco) kaj modela por nova generacio de tiaj konstruaĵoj ("Kolonja modelo") <small>Maria Rita Sagstetter: Klimatisierungskonzepte in jüngeren Archivgebäuden in Deutschland S. 3, in: Archivalische Zeitschrift 86 (2004) S. 323-355  - Pri diversaj eblecoj havi laŭeble konstantan klimaton por arkivoj, bibliotekoj (germane).

Pro subtera terdeglito la domo komplete kolapsis la . Mortis du homoj, kiuj loĝis en unu el la du najbaraj domoj kiuj ankaŭ kolapsis. Kaŭzo por la terglito ne jam estas certe konata, sed kelkaj supozas rilaton al la konstruado de nova metrolinio en la sama strato. La arkivo transdaŭris la Duan Mondmiliton en sekura loko sen grandaj damaĝoj, sed oni timas, ke dum la terglito granda parto de la delikataj arkivaĵoj detruiĝis porĉiame.

 Kolekto 
La amplekso de la arkivo estis enorma. Ĝi enhavis pli ol
 65 000 historiajn diplomojn ekde la jaro 922
 26 km longan dokumentaron
 104 000 mapojn kaj planojn kaj 50 000 afiŝojn
 800 heredaĵarojn kaj kolektarojn de privatuloj (ekz-e de denaske kolonja komponisto Jacques Offenbach kaj nobelpremiita verkisto Heinrich Böll)
Krom specife kolonjaj arkivaĵoj de la urba administrado troviĝis en la arkivo elstaraj unikaĵoj kiel manskribitaj dokumentoj de Albertus Magnus, ĉiuj arkivaĵoj de la Hanso-kontoro en Bruĝo, plie multaj dokumentoj el burgundiaj nederlandoj.
Plej elstara kontribuanto al la arkivo estis Ferdinand Franz Wallraf, fondinto de la unua muzeo en Kolonjo.

 Referencoj 

 Eksteraj ligiloj 



Kategorio:Arkivoj
Kategorio:Kolonjo
Kategorio:Konstruaĵoj en Germanio